Com es diu la persona que ha mentit?
Com pot ser que algú sigui capaç de mentir sobre una cosa tan greu com un infart que gairebé va costar la vida a un home de setanta anys que volia votar a Lleida? I que ho faci deliberadament, amb proves que el desmenteixen d'una manera rotunda? Aquest algú, aquest individu, és el comissari en cap de la brigada d'informació de la policia espanyola a Catalunya, Juan Manuel Quintela que ha testificat avui al Tribunal Suprem espanyol en el judici contra el procés. Quintela feia una relació d'incidents en diversos col·legis electorals de l'1-O, i n'ha esmentat uns quants en què la policia espanyola es va acarnissar especialment, com al Ramon Llull, el Pau Claris i l'Escola Mediterrània de Barcelona i al col·legi Verd de Girona. I ha parlat especialment de Lleida, on la proporció de ferits va ser més alta, i més concretament del col·legi la Mariola de Lleida. Allà és on hi havia Enric Sirvent, un home jubilat, acompanyat de la seva muller.
Juan Manuel Quintela